ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 250/25.09.2025**

**privind darea în folosință gratuită** **Asociației Nevăzătorilor din România – Filiala Județeană Satu Mare, a imobilului situat în municipiul Satu Mare,**

**Str. Golescu nr. 39**

Consiliul Local al Municipiului Satu Mare,

Analizând proiectul de hotărâre înregistrat sub nr. 55937/19.09.2025, referatul de aprobare al inițiatorului, înregistrat sub nr. 55940/19.09.2025, raportul de specialitate al Direcției Patrimoniu - Serviciul Patrimoniu, Concesionări, Închirieri, înregistrat sub nr. 55941/19.09.2025, raportul de specialitate al Serviciului Juridic, înregistrat sub nr. 56262/22.09.2025 și avizele comisiilor de specialitate ale Consiliului Local Satu Mare,

Luând în considerare prevederile:

- art. 551 pct.9, art. 553 alin.(1) și alin.(4), art. 555 din Legea nr. 287/2009 privind Codul Civil, republicată, cu modificările și completările ulterioare,

- art. 87 alin. (5), art. 108 lit. d), art. 354, și art. 362 alin.(2) și (3) din Codul administrativ, aprobat prin O.U.G. nr. 57/2019, cu modificările şi completările ulterioare,

- HG nr. 1033/03.09.2008 privind recunoașterea Asociației Nevăzătorilor din România ca fiind de utilitate publică,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. (2) lit. c), alin. (6) lit. b), ale art. 139 alin.(3) lit. g) și ale art.196 alin. (1) lit. a) din Codul administrativ, aprobat prin O.U.G. nr. 57/2019, cu modificările şi completările ulterioare,

Adoptă prezenta,

**H O T Ă R Â R E:**

**Art. 1.** (1) Se aprobă darea în folosință gratuită Asociației Nevăzătorilor din România – Filiala Județeană Satu Mare a imobilului proprietatea privată a Statului Român, situat în Municipiul Satu Mare, str. Golescu nr. 39, pentru o perioadă de 10 (zece) ani, cu destinația de sediu, în scopul desfășurării de activități sociale.

(2) Imobilul este alcătuit din casă și teren și se identifică astfel: CF nr. 193026 Satu Mare (CF vechi nr. 6931 Satu Mare) nr. top.1025/8 în suprafață de 477 mp și CF nr.193024 Satu Mare (CF vechi nr.6931 Satu Mare) nr. top.1024/1 în suprafață de 187 mp. Valoarea de inventar a clădirii este de 141.826,74 lei și a întregului teren (664 mp = 477mp+187mp) este de 64.408 lei (46.269 lei+18.139 lei).

(3) Termenul prevăzut la alin. (1) curge de la data semnării contractului de comodat.

**Art. 2.** Prezenta hotărâre abrogă Hotărârea Consiliului Local Satu Mare nr. 407/21.12.2023 privind darea în folosința gratuită a unei părți din imobilul situat în municipiul Satu Mare, str. Mihai Viteazu nr. 19, către Asociația Nevăzătorilor din România-Filiala Județeană Satu Mare.

**Art. 3.** Se aprobă forma și conținutul contractului de comodat, conform Anexei la prezenta hotărâre.

**Art. 4.** Asociația Nevăzătorilor din România – Filiala Județeană Satu Mare are următoarele obligații:

1. Să păstreze destinația imobilului prevăzută la art. 1 pe toată perioada dării în folosință, fiindu-i interzis să transmită folosința bunului, atât oneros, cât și cu titlu gratuit, unei alte persoane;
2. Să prezinte, anual, Municipiului Satu Mare, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare;
3. Să permită accesul reprezentanților Municipiului Satu Mare pentru efectuarea controlului asupra bunului;
4. Să nu modifice bunul în parte sau în integritatea lui;
5. La încetarea folosinței gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini;
6. Să informeze Municipiul Satu Mare cu privire la orice tulburare adusă dreptului de proprietate privată, precum și de cauze sau iminența producerii unor evenimente de natură să conducă la imposibilitatea exploatării bunului.

**Art. 5.** În cazul nerespectării de către Asociația Nevăzătorilor din România – Filiala Județeană Satu Mare a obligațiilor stabilite la art. 4 lit. a)-e) sunt incidente dispozițiile art. 352 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

**Art. 6.** Fondurile necesare pentru suportarea costurilor privind utilitățile și lucrările de întreținere aferente imobilului prevăzută la art.1 care se dă în folosință gratuită sunt asigurate de Asociația Nevăzătorilor din România – Filiala Județeană Satu Mare.

**Art. 7.** Predarea-primirea imobilului identificat la art.1 se va face pe bază de proces verbal de predare - primire, după semnarea contractului de comodat.

**Art. 8.** Se dispune O.C.P.I. Satu Mareintabularea în evidențele de carte funciară a celor aprobate la articolele precedente.

**Art. 9.** Cu ducerea la îndeplinire a prezentei hotărâri se încredințează Primarul Municipiului Satu Mare și Direcția Patrimoniu - Serviciul Patrimoniu, Concesionări, Închirieri din cadrul aparatului de specialitate al Primarului Municipiului Satu Mare.

**Art. 10.** Prezenta hotărâre se comunică, prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Direcției Patrimoniu, Serviciul Patrimoniu, Concesionări, Închirieri și Asociației Nevăzătorilor din România – Filiala Județeană Satu Mare.

**Președinte de ședință, Contrasemnează**

**Murg Elena - Ioana Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr. total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 3 exemplare originale

M.T.-S.